سلاملار
آی قارداشلار قاباقچی یازی دا بیر بایاتی گلدی نیطقیما یازدیم ائله بیل بازاری برک توتوبدی تامام تویلاردا اوخوجولار اونو اوخویورلار!!!
ائله دؤرد بئش اؤلکه دنده زنگ آچدیلار کی کیشی سنده بو باشارات وار بس ناواختدان هاردایدین؟!
ائله گل بیزه طرف سنه ده یاخشی اولار بیزلره ده!!!
داها بیلمه دیم بیزلر هانسی بیزلردیلر!
چووالدوزا بنزر بیزلردیلر یا او بیری بیزلردیلر.
یاواش یاواش گئدمک فیکرینه دوشدوم کی بیر زامان باخدیم گؤردوم ای داد بیداد ائو آدامی منیم ایشیمی آنلاییب باشپورتیمی گؤتوروب گیزله دیبدی!!!
ایکی الیم اولدو بیر باشیم!
قورخوداندا بیر سؤز دئیه بیلمه دیم!!!
ایندی قالمیشام نه ائله ییم.
بیر دفه ایسته دیم فرار مغزها ائله یم اودا دوشدو آی ایشیغینا!
گئجه گوندوز فیکره قالمیشام کی اشی به من باشیما نه داش سالیم؟!
بیر طرفدنده ایسته ینلریم هئی منه دئییلر یئنی ماهنی یاز.
قالمیشام آرادا.
تانری هئچ کیمی منیم گونومه سالماسین.
نئچه گئجه قاباق ایلان ووران یاتدی من یاتانمادیم بیردن بیره بیر بئله بایاتی گلدی نیطقیما؛
دیل باغلی دوداق باغلی
گؤز باغلی قولاق باغلی
ایستیرم قویام قاچام
یول باغلی یولاق باغلی...
هله ایندیلیک بونو اوخویون گؤرک باشیمیزا نه گلیر؟!
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab